kardosdrur/scandi-wiki huggingface dataset:
Nordisk Gjenforsikrings Selskab

Nordisk Gjenforsikrings Selskab A/S var et dansk forsikringsselskab, stiftet 20. juni 1894. Firmaet havde adresse på Grønningen 23, København i en bygning fra 1910, tegnet af Axel Preisler. Firmaet blev senere overtaget af Baltica og indgår nu i Swiss Re.

Firmaet var igennem en række komplicerede navneskift: I 1985 blev firmaet til Nordisk Reassurance Selskab, i 1994 til Employers Reinsurance International A/S, i 1996 til ERC Frankona Reinsurance A/S, i 2000 til GE Frankona Reinsurance A/S for til slut i 2006 at blive til Swiss Re Copenhagen Reinsurance A/S.

Dets første bestyrelse var: Peter Carl Christian Olsen (1866-1926), Carl Emil Will (1850-1927), Carl August Julius Borgen (1850-1923) og Charles Alfred Iversen (1855-1934).

Bestyrelsen bestod i 1950 af: Professor, rektor for Polyteknisk Læreanstalt, Anker Engelund, der var formand, kreditforeningsdirektør, højesteretssagfører Thorstein Thorsteinsson, der var næstformand, professor, dr.polit. Carl Iversen, grosserer Rudolph Schmidt, direktør Jacob Tannenberg og direktør Valdemar Thiele.

Direktion i 1950: Jacob Tannenberg, Leif Koefoed (f. 1901) og Kaj Dethmer (f. 1893). Aktiekapital 10 mio. kr., hvoraf 70 % er indbetalt. Reserve- og sikkerhedsfond pr. 30. juni 1949: kr. 12.762.657. Præmie-, skades- og erstatningsreserver pr. 30. juni 1949: kr. 74.612.695.

Preislers bygning, der ligger i spidsen af den trekantede grund, har i mellemkrigstiden mistet noget af sin pynt på gavlene. I 2009 blev huset samt nabohuset minutiøst istandsat for 65 mio. kr. af den nuværende ejer, M. Goldschmidt Holding A/S.

Noter

Kilder 
 Danmarks ældste forretninger 1100-1911, Kraks Forlag 1950
 Hvor blev selskaberne af? 

Skadesforsikringsselskaber i Danmark
Tidligere virksomheder i København
Danske virksomheder etableret i 1894
Skandinavisk Kaffe- & Kakao Kompagni

Skandinavisk Kaffe- & Kakao-Kompagni A/S var en dansk grossistvirksomhed, grundlagt 16. maj 1900 som aktieselskab. Firmaet lå på Dampfærgevej i Københavns Frihavn og importerede kaffe og kakao til Danmark og Skandinavien. Firmaets bygninger blev revet ned i 2001.

Den første bestyrelse bestod af Thor Christian Erichsen (f. 26. maj 1842, d. 25. nov. 1930) og
Sophus Anton Bonnevie Lorentzen. Førstnævnte var firmaets direktør. I 1901 tiltrådte Aa. Ehrhardt (1877-1942) som direktør og T.C. Erichsen blev bestyrelsesformand. Direktør Ehrhardt afløstes i 1943 af den tidligere prokurist, Emil Johansen (f. 11. aug. 1881), der var selskabets direktør indtil 1. januar 1950, da han efterfulgtes af direktør Bjørn Ehrhardt (f. 28. maj 1907) og direktør Poul Jensen (f. 25. nov. 1899). Selskabets bestyrelse bestod i 1950 af direktør Johan Styhr (f. 1879), der var formand, overretssagfører O. Bay (f. 27. okt. 1877), der var næstformand og direktør S.A. Petersen (f. 7. nov. 1889).

Kilder 
 Danmarks ældste forretninger 1100-1911, Kraks Forlag 1950

Forsvundne bygninger, konstruktioner og anlæg i København
Grossistvirksomheder i Danmark
Tidligere virksomheder i København
Etableret i 1900
H.O. Lange (fabrikant)

Hans Ove Lange, kendt som H.O. Lange (født 1. maj 1877 i Kerteminde, død 7. januar 1961 i Holte) var en dansk fabrikant og generalkonsul.

H.O. Lange var søn af købmand P.B. Lange i Kerteminde (død 1909) og hustru Marie L (død 1914). Den 20. marts grundlagde han i Svendborg A/S Nordisk Fjerfabrik og var adm. direktør for samme samt formand for selskabets bestyrelse indtil sin død.

Lange anvendte overskuddet fra virksomheden til flere filantropiske foretagender. Således grundlagde han 1942 Nordisk Kollegium på Østerbro, hvor han blev formand for bestyrelsen. Kollegiet skulle være et hjem for nordiske, mandlige studerende under deres studietid. Han var medlem af foreningen Nordens Råd.

Lange var ejer af herregården Selchausdal pr. Ruds Vedby, formand for bestyrelsen for den Selchauske Stiftelse og medlem af bestyrelsen for de Selchauske Legater. Lange var tillige medlem af Industrirådet til 1953. Han var Kommandør af Dannebrog og Dannebrogsmand.

Han blev gift april 1936 med Kamma L. (død 1954), datter af musiker V. Arnø og hustru Olga Arnø.

Kilder 
 Kraks Blå Bog 1957

Eksterne henvisninger 
 

Danskere i 1900-tallet
Personer fra Fyn
Godsejere fra Danmark
Filantroper fra Danmark
Medlemmer af Industrirådet
Medlemmer af Sø- og Handelsretten
Personer i Kraks Blå Bog (afdøde)
Kommandører af Dannebrog
Fabrikanter fra Danmark
Personer i Dansk Biografisk Leksikon
Vilhelm Jørgensen

Vilhelm Carl Jørgensen (2. maj 1844 på Tiselholt, Vejstrup Sogn – 13. september 1925 på Løndal ved Silkeborg) var en dansk ingeniør og erhvervsmand, far til Axel Jarl, C.F. Jarl og Viggo Jarl (alle brødre tog navneforandring 1901). Han var bror til Laura Charlotte Tietgen.

Vilhelm Jørgensen var søn af ejer af herregården Tiselholt Carl Ulrich Jørgensen. Han tog polyteknisk adgangseksamen 1863 og blev cand.polyt. 1867. Han var fabrikejer i København (Øresund's chemiske Fabriker) 1869-1902 og direktør for Hinnerup Cellulosefabrik 1875-85 samt for Sukkerraffinaderiet Øresund i Malmø 1882-86. 1889 tog han grosserer-borgerskab i København.

Han sad i bestyrelsen for Aktieselskabet Øresund's chemiske Fabriker fra 1902, for Bornholms Granitværker fra 1891 og for De Danske Sukkerfabrikker. Jørgensen var medstifter af Finsens medicinske Lysinstitut 1896 og dettes økonomiske reder, medlem af Sø- og Handelsretten 1890-1907 og i bestyrelsen for Teknisk Forening 1885-1902. Han var kirkeværge for Frederikskirken fra 1894. Han var desuden konferensråd, Ridder af Dannebrog og Dannebrogsmand.

Han var gift med Anna f. Plenge (18. marts 1848 på Sæbyholm, Lolland – 27. september 1936 på Løndal ved Silkeborg).
Sine sidste år levede han tilbagetrukket på Løndal ved Silkeborg.

Kilder 
 Kraks Blaa Bog 1910

Personer fra Fyn
Personer fra København
Ingeniører fra Danmark
Riddere af Dannebrog
Danskere i 1800-tallet
Danskere i 1900-tallet
Personer i Kraks Blå Bog (afdøde)
Grosserere fra Danmark
Fabrikanter fra Danmark
Personer i Dansk Biografisk Leksikon
Godsejere fra Danmark
Medlemmer af Sø- og Handelsretten
Konferensråder fra Danmark
Learning to Fly

"Learning to Fly" er den anden sang fra Pink Floyds album A Momentary Lapse of Reason. Nummeret er den første single udgivet fra albummet, og det kulminerede som #70 på Billboard Hot 100 hitlisten og #1 på Billboard Album Rock Tracks hitlisten.

Personale 
Pink Floyd
 David Gilmour – guitar, lead vokal
 Nick Mason – trommer, vokal
 Richard Wright – keyboard

Yderligere musikere
 Jon Carin – keyboard
 Steve Forman – slagtøj
 Tony Levin – basguitar

Eksterne henvisninger 
 Den Originale Musikvideo

Pink Floyd sange

Sange fra 1987
Singler fra 1987
Run Like Hell

"Run Like Hell" er en sang fra Pink Floyds album The Wall fra 1979.

Plot 
Lige som de andre sange på The Wall, fortæller "Run Like Hell" en del af historien om rockstjernen Pink. Pink er på dette tidspunkt fanget i en vrangforestilling om, at han er en fascistisk diktator, og hans publikum er hans lydelige fodsoldater. Han beordrer nu sine tropper ud i de omkringliggende nabolag for at overfalde minoritetsgrupper. 

Pink Floyd sange
Singler fra 1979
Ollerup

Ollerup er en by på Sydfyn med , beliggende 3 km øst for Vester Skerninge, 19 km øst for Faaborg og 7 km vest for Svendborg. Byen hører til Svendborg Kommune og ligger i Region Syddanmark. I 1970-2006 hørte byen til Egebjerg Kommune.

Ollerup hører til Ollerup Sogn. Ollerup Kirke ligger i byens vestlige udkant, nord for Ollerup Sø. 2 km øst for byen ligger herregården Hvidkilde ved Hvidkilde Sø. 2 km nordøst for byen ligger herregården Nielstrup.

Skoler 
Ollerup er en udpræget skoleby. Ollerup Folkehøjskole startede i Vester Skerninge i 1868 og flyttede til Ollerup i 1882.
 Gymnastikhøjskolen i Ollerup, som er Danmarks ældste idrætshøjskole, udgik fra folkehøjskolen i 1920.
 Den oprindelige folkehøjskole blev i 1949 omdannet til Den frie Lærerskole. Den tilbyder en 5-årig læreruddannelse, der sigter mod højskoler, efterskoler og friskoler og indeholder et års praktik på en af de frie skoler. Lærere fra Den frie Lærerskole kan kvalificere sig til ansættelse i folkeskolen ved at tage Ollerupprøven.
 Ollerup Efterskole blev oprettet i 1997 i den tidligere Ollerup Håndværkerskole. Den har hovedvægt på musik.
 Ollerup Friskole har omkring 200 elever, fordelt på 0.-9. klassetrin.
 En afdeling af Vestermarksskolen i Vester Skerninge ligger på Skolebakken i Ollerup. Det er "Værkstedsklassen", hvor op til 10 elever (for tiden 4) har dansk, engelsk og matematik om formiddagen og kan udfolde sig praktisk og kreativt i værkstederne om eftermiddagen.

Andre faciliteter 
 Ollerup Børnehus har plads til 63 børnehavebørn og 16 vuggestuebørn.
 Ollerup Plejecenter er renoveret i 2009 og har 30 plejeboliger (heraf et demensafsnit) og 12 ældreboliger.
 Byen har Dagli'Brugs, tankstation og grillbar.

Historie 
I 1899 beskrives Ollerup således: "Ollerup (1481: Oldropp, 1499: Alderup), ved Landevejen, med Kirke, Præstegd., Skole, Folkehøjskole i Forbindelse med en Haandværkerskole, Forsamlingshus (opf. 1885), Børnehjem (opr. 1874, udvidet 1876, Plads for 20 Børn) og Andelsmejeri (Aakilde)...I Ollerup har tidligere ligget en Herregaard, om hvilken en Bondegaard, „Slottet“, maaske endnu minder." Det høje målebordsblad viser desuden et fattighus. Det lave målebordsblad viser et jordemoderhus.

Jernbanen 
Ollerup havde station på Svendborg-Faaborg Banen (1916-54). Stationen havde krydsningsspor med perron og læssespor med siderampe, privat pakhus og stikspor til enderampe. Stationsbygningen er bevaret på Østre Stationsvej 2.

Genforeningssten 
I gymnastikhøjskolens have står en sten, der blev afsløret 15. juni 1921 til minde om Genforeningen i 1920.

Besættelsen 
I 1943-45 beslaglagde den tyske værnemagt gymnastikhøjskolen, folkehøjskolen og håndværkerskolen. I området blev der anlagt 3 bunkere, som skulle beskytte de tyske soldater under luftalarm. I 2002 blev de 100 meter lange gange sat i stand af lokale historie-intesserede, og Bunkermuseet ved Ollerup Gymnastikhøjskole blev oprettet.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971

Byer i Svendborg Kommune
Byer og bydele med genforeningssten
Kilojoule Radio

Kilojoule Radio (senere Radio Holberg) var en talkradio på Vestsjælland. Programfladen bestod af klassisk musik og faktaudsendelser. 
Radiostationer fra Danmark
Dianalund
Thomas Aagaard Skovmand

Thomas Aagaard Skovmand (født 1972) er journalist, forlægger og forfatter. Han har skrevet biografien Sandra Day – Fra bondeknøs til piskedronning (2007) samt romanerne Skyerne over Vesterbro og Hvad skete der den nat?, der begge udkom i 2009 og Mågejægeren (fra 2012), en roman der som et eksperiment blev skrevet live foran de rejsende i Københavns Lufthavn, hvor den også foregår. 

Skovmand stiftede i 2009 Byens Forlag sammen med Tommy Heisz. Forlaget har kontor i Byens Bogcafé i Istedgade 102 og markerer sig blandt andet med levende bogformidling i form af oplæsning i folks hjem og salg af bøger fra landets første mobile bogcafé.

Bibliografi 
  (2007)
  (2009)
  (2009)

Eksterne henvisninger 
 Thomas Aagaard Skovmand  på Bibliografi.dk

Journalister fra Danmark
Romanforfattere fra Danmark
Biografiforfattere fra Danmark
Forlæggere fra Danmark
Dansksprogede forfattere fra Danmark
Megafon

En megafon, er et transportabelt, ofte håndholdt, tragtformet apparat til at forstærke eller rette en persons stemme mod et særskilt mål. Stemmen fra et menneske spredes vanligvis jævnt ud til alle sider, men gennem en megafon bliver lyden koncentreret mod et mindre område. Samtidig vedfører en megafon at personer som står ud mod siden for den som bruger megafonen hører ham dårligere.

Megafon bliver for eksempel ofte brugt på idrætsarrangement, filmindspilninger, demonstrationer eller for at styre større folkemængder.

Fordelen med megafonen er at brugeren ikke behøver mikrofon og højttaler for at forstærke lyden, samtidig som at en megafonen er let at bære med sig.

I dag findes der også batteridrevne megafoner med mikrofon, forstærker og højttaler indbygget, men de oprindelige megafoner havde ikke dette.

Lydteknologi
Højtalere
Chimamanda Adichie

Chimamanda Ngozi Adichie (født 15. september 1977 i Enugu, Nigeria) er en anerkendt nigeriansk forfatter, hvis forfatterskab spænder over romaner, noveller og sagprosa. 

Chimamanda Ngozi Adichie, født 1977, er vokset op i Nigeria, men flyttede i teenageårene til USA. I dag bor Chimamanda Ngozi Adichie dels i Nigeria, dels i USA, hvor hun regnes for én af tidens absolut mest markante litterære stemmer.

Udvalgt bibliografi 
 Hendes debutroman Lilla hibiscus (2009, org. Purple Hibiscus, 2003) og vandt Best First Book Award i 2005, Commonwealth Writers' Prize og var nomineret både til The Orange Prize og The Man Booker Prize,

 Hendes anden roman En halv gul sol (2007, org. Half of a Yellow Sun, 2006), blev tildelt i 2007 Orange Prize for fiktion. og ALOA-prisen i 2009. 
Americanah (2014)
Ud over romanerne har Chimamanda Ngozi Adichie også udgivet den essayistiske Vi burde alle være feminister i 2014. I denne bog giver Chimamanda Ngozi Adichie sit bud på en definition af feminismen i det 21. århundrede. Sangerinden Beyoncé har samplet dele af Ardichis essay og bruger det i det populære nummer Flawless, hvor teksten fungerer som 2. vers.

Noter

Eksterne henvisninger 
 Officielle hjemmeside
Forlaget Gyldendals hjemmeside
TED We should all be feminist 

Skønlitterære forfattere fra Nigeria
I østen stiger solen op

"I østen stiger solen op" er en dansk salme med tekst af  B.S. Ingemann, der skrev den i  1837. Den synges almindeligvis på en melodi C.E.F. Weyse fra samme år.

Niels W. Gade har skrevet en koralversion af sangen.

Melodi

Tekst
I østen stiger solen op,
den spreder guld på sky,
går over hav og bjergetop,
går over land og by.

Den kommer fra den favre kyst,
hvor paradiset lå;
den bringer lys og liv og lyst
til store og til små.

Den hilser os endnu så smukt
fra edens morgenrød,
hvor træet stod med evig frugt,
hvor livets væld udflød,

Den hilser os fra lysets hjem,
hvor størst Guds lys oprandt
med stjernen over Bethlehem,
som østens vise fandt.

Og med Guds sol udgår fra øst
en himmelsk glans på jord,
et glimt fra paradisets kyst,
hvor livets abild gror.

Og alle stjerner neje sig,
hvor østens sol går frem:
Den synes dem hin stjerne lig,
der stod ved Bethlehem.

Du soles sol fra Bethlehem!
Hav tak og lov og pris
for hvert et glimt fra lysets hjem
og fra dit paradis.

Eksterne henvisninger 
 

Salmer af B.S. Ingemann
Morgensange
Salmer i Den Danske Salmebog
Højskolesangbogen
Josh Flitter

Josh Flitter (født 25. august 1994) er en amerikansk skuespiller. Han er kendt for at spille Corky i Nancy Drew, Eddie i The Greatest Game Ever Played, og han er stemmen bag Rudy i Horton og Støvfolket Hvem (2008)

Udvalgt filmografi

Film 
 Big Momma's House 2 (2006) – Stewart 
 License to Wed (2007) – Pastor Franks assistent
 Ace Ventura Jr: Detektiv (2009)- Ace Ventura Jr

Eksterne henvisninger 
 

Tv-skuespillere fra USA
Børneskuespillere fra USA
Personer fra New Jersey
HeLa-celler

HeLa-celler er celler, som isoleredes fra en tumor i en patient med livmoderhalskræft og som anvendes over hele verden til cellebiologisk, virologisk og molekylærbiologisk forskning. De var de første menneskelige celler fra hvilke en permanent udødelig cellelinje blev skabt og som deler sig ubegrænset i cellekultur. De har fået navn efter den 31-årige patient, Henrietta Lacks, fra hvem cellerne isoleredes i 1951 umiddelbart før hendes død.

Cellelinjen blev dannet af forskeren George Otto Gey ved Johns Hopkins University uden patientens kendskab dertil. Californiens højeste domstol har i 1990 i et andet tilfælde, hvor celler blev brugt uden patientens kendskab, fastsat, at væv og celler fra en person ikke er dennes ejendom, hvormed de kan kommercialiseres.

Der findes mange varianter af HeLa-celler, som er blevet udviklet mens de er blevet dyrket i cellekulturer verden over, men alle cellerne stammer altså fra Henrietta Lacks. Det er estimeret, at den totale masse af eksisterende HeLa-celler langt overstiger massen af resten af Lacks' krop.

Kromosomerne i HeLa-celler er en kombination af menneskelige kromsomer og gener fra humant papillomavirus (HPV), som forårsagede kræften. Cellerne har også multiple kopier af visse kromosomer og det total antal er nået til 82 sammenlignet med 46 i en normal menneskelig celle. Det er blandt andet derfor blevet foreslået, at HeLa-cellerne burde betragtes som en ny egen art.

Referencer 
 John R. Masters (2002): HeLa cells 50 years on: the good,the bad and the ugly. Nature Reviews Cancer 2:315-319
 Hannah Landecker (2000): Immortality, In Vitro: A History of the HeLa Cell Line. Biotechnology and Culture: Bodies, Anxieties, Ethics, ed. Paul Brodwin, Indiana University Press: 53-74.
 Leigh M. Van Valen and Virginia C. Maiorana (1991): HeLa, a new microbial species. Evolutionary Theory 10:71-74.
 Moore v. Regents (1990) 51 Cal. 3d 120; 271 Cal. Rptr. 146; 793 P.2d 479.

Cellebiologi
Westray

Westray er en ø på Orkneyøerne i Skotland med ca. 550 indbyggere, 28 km nord for Kirkwall. Øen har et areal på 47,13 kvadratkilometer og er den sjette største af Orkneyøerne. Grundbjerget består af sandsten. Der er lidt tørv på øen og den er kendt for sine frodige græsmarker og kvægavl. Øens hovederhverv er fiskeri, landbrug og turisme.

Den største landsby er Pierowall, hvor de fleste af indbyggerne bor. I byen er der flere fiskefabrikker, blandt andet en der forarbejder krabber som enten afsættes levende for den bedste dels vedkommende, men ud over dette afsættes de også som hele krabber i fersk eller frossen tilstand.

Der er fra Pierowall færgeforbindelse til Papa Westray. Færgehavnen til Orkneys hovedø Mainland ligger i Rapness. På de nordlige del af øen er der en lille flyveplads med flyforbindelse til naboøen Papa Westray.

Af seværdigheder er der blandt andet den romanske kirke Cross Kirk, ruinen af Lady Kirk, Noup Head fyr fra 1898, ruinerne af Noltland Castle bygget 1560 og fuglefjelde.

Historie 
Den første kendte bosætning på øen fandt sted omkring 3500 f.kr.. Udgravninger omkring 1980 ved Knowe o Skea, på den sydvestlige del af øen, bragte mere viden om jernalderens begravelser, Den gode bevaringsværdi af de ca. 100 lig skyldes jordens store indhold af salt. Desuden fandt man i en grav fra 3. årtusinder f.Kr. Westraystenen med helleristninger. En replik fra stenen kan ses i Kirkwall Museum.

Eksterne henvisninger 

 www.undiscoveredscotland
 Westray og Papa Westray 
 Westray 

Øer i Orkneyøerne
Ferrari F10

Ferrari F10 er en Formel 1-bil udviklet af Scuderia Ferrari. Den blev præsenteret i Maranello i Italien den 28. januar 2010 og blev anvendt i Formel 1 2010-sæsonen. Den 20. februar 2010 erklærede Fernando Alonso, at det var den bedste bil, han nogensinde har kørt.

Modellen blev afløst af Ferrari 150° Italia for 2011-sæsonen.

Samlede Formel 1 resultater
Resultater med fed indikerer pole position; resultater i kursiv indikerer hurtigste omgangstid. Alle resultater er for Formel 1 2010-sæsonen.

Eksterne henvisninger 

Formel 1-biler
F10
Acem

Acem er en norsk nonprofitorganisation grundlagt i Oslo i 1966 med hovedformålet at undervise i acemmeditation. Acem er kendt for at holde store loppemarkeder i Oslo i 1970'erne og 1980'erne.
Acem købte i 2003 konferencecentret Halvorsbøle, der drives som et international kursuscenter.
Acem underviser også i yoga og gruppepsykologi.
Acem udgiver tidsskriftet Dyade og driver en norsk radiokanal, Acem Radio.

Historisk er Acem udsprunget af den indiske bevægelse Transcendental Meditation, men brød med bevægelsens tilknytning til guruen Maharishi Mahes Yogis person i 1972. Acem bygger på den opfattelse, at menneskelig udvikling må ske i samklang med den kultur, man er opvokset i, mens dyrkningen af en personkult ses som en hindring for menneskers vækst. Bruddet endte i et retsligt opgør, hvorefter Acem formentlig er fradømt retten til at bruge betegnelsen "transcendental meditation". I al fald bruger bruger organisationen ikke længere denne betegnelse.

Acem er også etableret i Canada, Danmark, Dominikanske Republik, Frankrig, Holland, Indien, Kina, Schweiz, Spanien, Storbritannien, Sverige, Taiwan (Republikken Kina), Tyskland og USA.

Kilder

Eksterne henvisninger 
Acem.no Acems norske site

Organisationer fra Norge
Etableret i 1966
Organisationer fra Danmark
Ludwig Milde

Ludwig Milde (tjekkisk: Ludvík Milde; 30. april 1849 i Prag – 1913 i Bad Nauheim, Tyskland) var en tjekkisk fagottist og komponist.

Biografi 
Ludwig Milde studerede fagot fra 1867 ved Prag Konservatorium hos Vincenz Gross og efterfølgende 3 år musikteori og komposition. Efter en toårig ansættelse hos operahuset i Linz spillede han som solofagottist i forskellige orkestre i Prag. Fra 1885 til 1894 var han professor i fagot ved Prag Konservatorium. Hans Studien über Tonleiter- und Akkord-Zerlegungen für Fagott og Fünfzig Konzertstudien für Fagott tæller endnu i dag som uundværligt repertoire for fagotstuderende.

Værker (udvalgte) 
 Studien über Tonleiter- und Akkordzerlegungen op. 24
 Andante und Rondo für Fagott und Orchester op. 25  
 Fünfzig Konzertstudien für Fagott op. 26
 14 Trios für Fagotte 
 Concertino a-moll für Fagott und Orchester

Referencer 

Fagottister
Komponister fra Tjekkiet
Hygum

Hygum har flere betydninger:

 Hygum (Kollerup Sogn) – en bebyggelse og et ejerlav i Kollerup Sogn, Vejle Kommune
 Hygum (Vester Nebel Sogn) – en bebyggelse og et ejerlav i Vester Nebel Sogn, Esbjerg Kommune
 Se også
 Hygum Sogn i Lemvig Kommune
MS Baltic Princess

MS Baltic Princess er en cruisefærge ejet det estiske færgerederi Tallink. Hun blev bygget på Aker Finnyards Helsinki New Shipyard i Helsinki i Finland i 2008. Skibet begyndte sin service på krydstogt ruten mellem Helsinki i Finland til Tallinn i Estland d. 15. juli 2008.

Koncept og byggeri 

MS Baltic Princess blev bestilt som Tallink's fjerde nye cruisefærge i december 2005. Formålet med skibet var på det tidspunkt ikke frigivet, men efter Tallink's køb af Silja Line i 2006 blev det afsløret, at skibet ville erstatte MS Galaxy på Tallinn-Helsinki krydstogt ruten. Skibet blev døbt den 6. marts 2008. 

Den forreste dele af skibet blev bygget på Aker Yards 'Chantiers de l'Atlantique værftet i Frankrig og blev slæbt til Helsinki i april 2007. I september blev den forreste del slæbt ind i en tørdok, hvor skroget blev afsluttet. Skibet blev flyttet ud af tørdokken i Helsingfors den 9. marts 2008 og blev officielt døbt.

Taget i brug 

MS Baltic Princess blev leveret til Tallink den 10. juli 2008 og blev sat ind i service på ruten Tallinn-Helsinki den 15. juli 2008.

Se også
MS Baltic Queen

Eksterne links 

 Tallink Silja official website
 Tallink Silja official website for Baltic Princess (Finsk)
 Baltic Princess at marinetraffic.com 

Færger fra Estland
Cruisefærger
Skibe bygget i Finland
Færger i Østersøen